KAMPANIJOS „AŠ GALVOJU“ TAISYKLĖS
1. Šios Taisyklės privalomos visiems asmenims, kurie dalyvauja AŠ GALVOJU! kampanijoje (toliau – Kampanija), kuri vykdoma Lietuvos Respublikoje. Kampaniją organizuoja UAB „Ekstara“, juridinio asmens kodas 300643273, adresas Stiklo g. 11, Dievogalos k., Alšėnų sen., Kauno r., ir VšĮ „Pakuočių tvarkymo organizacija“, juridinio asmens kodas 302755513, adresas Kareivių g. 19-133, Vilnius (toliau – Organizatoriai). 
2. Kampanijos AŠ GALVOJU! laiką ir tvarką Organizatoriai nustato šiose taisyklėse. Visi Organizatorių sprendimai, susiję su Kampanijos AŠ GALVOJU! organizavimu, yra galutiniai ir privalomi visiems Kampanijos dalyviams.

3. Kampanijoje AŠ GALVOJU! gali dalyvauti Lietuvos Respublikos teritorijoje veikiančios bendruomenės, bendrijos, iniciatyvinės grupės, įmonės, įstaigos, organizacijos, švietimo įstaigos ir pavieniniai piliečiai (toliau – Dalyvis).

4. Dalyvauti Kampanijoje AŠ GALVOJU! ir siųsti projektus, užpildant paraiškos formą, galima nuo 2014 m. rugsėjo 08 d. iki 2014 m. spalio mėn. 31 d. svetainėje www.asgalvoju.lt 

5. Pateikdamas paraišką, Dalyvis patvirtina kad jis yra vienintelis projekto autorinių teisių savininkas, taip pat  turi teisę naudoti paraiškoje pateiktą vaizdo medžiagą ir yra susipažinęs su Lietuvos Respublikos įstatymuose nustatyta tvarka.

6. Dalyvis gali pretenduoti ir siųsti projektus abiejų kategorijų prizams laimėti. Prizas skirtas Dalyviui, nedalant jo grupės nariams.
7. Dalyvavimas Kampanijoje AŠ GALVOJU! yra savanoriškas. Dalyvauti Kampanijoje galima tik Dalyviui priėmusiam ir sutikusiam su šiomis taisyklėmis visa apimtimi. Pateikdamas paraišką, Dalyvis įsipareigoja laikytis šiose taisyklėse numatytų sąlygų.
8. Kampanijos AŠ GALVOJU! Dalyvis, teikdamas paraišką, patvirtina, kad įvesti asmens duomenys yra tikri. Vadovaujantis Lietuvos Respublikos įstatymais, Dalyviui, kuris nėra sulaukęs 18 metų, reikalingas tėvų ar globėjų sutikimas naudoti asmeninius duomenis.

9. Dalyvio atsiųstas įgyvendintas (-i) projektas (-ai) ir nuotrauka (-os) yra publikuojama neatlygintinai be atskiro autoriaus sutikimo. Informacija bus publikuojama internetinėje svetainėje www.asgalvoju.lt 
10.  Pateiktus projektus vertins ir prizininkus išrinks komisija, sudaryta iš žiniasklaidos, žymių Lietuvos grupių bei atlikėjų ir Kampanijos organizatorių atstovų. Pagrindiniai vertinimo kriterijai: 

a) Projekto svarba ir aktualumas;
b) Projekto ilgalaikiškumas;

c) Aiškus ir realus projekto įgyvendinimo planas ir planuojamas rezultatas;

d) Adekvatus ir pagrįstas projekto biudžetas;

e) Projekto įgyvendinimui pritrauktos lėšų iš papildomų šaltinių; 

f) Pagal geriausią kainos ir kokybės santykį suplanuotos projekto išlaidos.

11. Komisijos sprendimas yra galutinis ir neskundžiamas.

12. Dalyvis apie laimėjimą bus informuotas asmeniškai telefonu ir/arba elektroniniu paštu, kurį jis nurodė pildydamas paraišką.

13. Kampanijos AŠ GALVOJU! prizininkai (iki 3 (trijų) asmenų kiekvienoje kategorijoje) bus kviečiami nemokamai dalyvauti finaliniame kampanijos koncerte Kauno „Žalgirio“ arenoje (2014 m. lapkričio mėn. 22 d.), kurio metu bus apdovanoti.
14. Kampanijos AŠ GALVOJU! koncertinis turas vyks keturiuose miestuose: Klaipėdoje („Švyturio“ arena, 2014 m. lapkričio mėn. 08 d.), Kėdainiuose („Kėdainių arena“, 2014 m. lapkričio mėn. 14 d.), Šiauliuose („Šiaulių arena“, 2014 m. lapkričio mėn. 15 d.) ir Kaune („Žalgirio“ arena, 2014 m. lapkričio mėn. 22 d.).

15. Prizinis fondas kaupiamas iš parduotų koncertinio turo bilietų pajamų, atskaičius Kampanijos ir koncertinio turo organizavimo sąnaudas. Planuojamas prizinis fondas yra 20.000 litų (dvidešimt tūkstančių Lt 00 ct) arba 5.793 eurai (penki tūkstančiai septyni šimtai devyniasdešimt trys Eur 00 ct).
16. Organizatorius, vadovaudamasis Lietuvos Respublikos teisės aktais, sumoka laimėtojų LR gyventojų pajamų mokesčius, susijusius su gautais piniginiais prizais.

17. Skiriant piniginį prizą bus pasirašoma sutartis dėl tikslinio piniginio prizo panaudojimo. Tuo atveju, jeigu projektui skirta suma yra mažesnė už numatytą paraiškoje, Dalyvis turi teisę sumažinti projektui įgyvendinti reikalingų priemonių sąrašą, bet ne mažiau nei buvo sumažinta suma, arba įgyvendinti projektą pilnai, projekto įgyvendinimui pritraukdamas lėšų iš papildomų šaltinių. Finansuojamos gali būti tik su projekto įgyvendinimu susijusios išlaidos, padarytos nuo sutarties pasirašymo iki 2015 m. lapkričio mėn. 30 d. 
18. Projektui skirtas piniginis prizas negali būti naudojamas:
18.1. honorarams, darbo užmokesčiui;

18.2. ryšių išlaidoms (telefonas, faksas, paštas);

18.3. Dalyviams apgyvendinti, maitinti;

18.4. transporto nuomai ir išlaikymui (degalai, tepalai ir pan.), apmokėjimui už transporto bilietus;
18.5. projekto parengiamojo etapo išlaidoms padengti (parengiamojo etapo išlaidos yra visos išlaidos, susijusios su veikla, vykdyta iki paraiškos pateikimo);

17.6. projektui įgyvendinti už Lietuvos Respublikos ribų.
19. Organizatoriai pasilieka teisę stebėti projekto įgyvendinimą ir skelbti informaciją viešojoje erdvėje bei būti informuoti apie skirto piniginio prizo panaudojimą. 
20. Papildoma informacija apie Kampaniją AŠ GALVOJU! teikiama telefonu +370 655 42616 arba elektroniniu paštu info@asgalvoju.lt 
21. Kampanijoje neturi teisės dalyvauti Organizatorių darbuotojai, jų artimieji, šeimos nariai ir verslo tikslų siekiantys fiziniai ir/ar juridiniai asmenys. Nustačius, kad toks Dalyvis dalyvavo Kampanijoje AŠ GALVOJU! ir laimėjo prizą, Dalyvis prizo netenka.

22. Organizatoriai pasilieka teisę keisti taisykles Kampanijos AŠ GALVOJU! eigoje be išankstinio pranešimo.

23. Kampanijos Organizatoriai turi teisę vienašališkai nutraukti Kampanijos AŠ GALVOJU! vykdymą dėl nenugalimos jėgos poveikio padarytų pažeidimų, apie tai nedelsiant paskelbę interneto tinklapyje www.asgalvoju.lt 
